The Emperor Waltz
The Emperor Waltz () je američki filmski mjuzikl snimljen 1948. godine u režiji Billyja Wildera. Scenario su napisali Wilder i Charles Brackett inspirirani historijskom anegdotom o danskom pronalazaču Valdemaru Poulsenu koji je početkom 20. vijeka tadašnjem austro-ugarskom caru Franji Josipu I demonstirao uređaj za snimanje zvuka nadajući se da će dvor financirati njegovu masovnu proizvodnju. Protagonist filma, koga tumači Bing Crosby, je američki trgovački putnik koji dolazi u Beč kako bi uvjerio cara (koga tumači Richard Haydn) da za potrebe da kupi gramofon i tako potakne prodaju tih novih uređaja među stanovništvom. Radnja prikazuje kako njegov zadatak zakomplicira to što se zaljubi u lijepu aristokratkinju (čiji lik tumači Joan Fontaine) povezanu sa carskom porodicom.

Wilder je, nedugo nakon trijumfa sa filmom The Lost Weekend, originalno namjeravao snimiti posvećen pripadnicima američkih oružanih snaga stacioniranim u Evropi poslije Drugog svjetskog rata (a što će se kasnije pretvoriti u A Foreign Affair). Kada se pripremao za snimanje filma, posjetio je Evropu i bio duboko potresen tragovima ratnih razaranja kao i otkrićem nacističkih koncentracionih logora. Zbog toga je privremeno odustao od tog filma i umjesto toga je odlučio snimiti "laganu" muzičku komediju, koja je također trebala predstavljati svojevrsni nostalgični homage njegovoj rodnoj Austriji.

Wilder je osigurao angažman Crosbyja, koji je tada uživao vrhunac popularnosti, te od studija Paramount Pictures uspio ishoditi ne samo odobrenje projekta, nego i tada relativno skupi film u boji. Snimanje su, međutim, obilježili brojni problemi, prije svega vezani uz to da se Crosby sa njime sukobljavao na setu, ali i loše vremenske prilike u kanadskom nacionalnom parku Jasper čije su lokacije "glumile" austrijske Alpe. Pored toga se Wilder još uvijek nije najbolje snalazio sa novom tehnologijom, te je bio nezadovoljan bojama i izgledom vegetacije i rekvizita koja je bila drukčija od one koju je zamislio, odnosno se sjećao iz svoje mladosti. Iako je bio dovrešn još 1946. godine, u kino-dvoranam se pojavio tek dvije godine kasnije. Usprkos svega, The Emperor Waltz je imao relativno solidne komercijalne rezultate, a kasnija kritika prema njemu nije imala prevelike zamjerke.

Uloge
 Bing Crosby as Virgil Smith
 Joan Fontaine as Grofica Johanna Augusta Franziska
 Roland Culver as Baron Holenia
 Lucile Watson as Princess Bitotska
 Richard Haydn as car Franjo Josip
 Sig Ruman as Dr. Zwieback
 Harold Vermilyea as Komornik
 Julia Dean as Nadvojvotkinja Stephanie
 Bert Prival as Šofer
 Alma Macrorie as Gostioničarka
 Roberta Jonay as Sobarica
 John Goldsworthy as Obersthofmeister

Izvori
Fusnote

Literatura

Vanjske veze
 
 
 

Američki filmovi
Filmski mjuzikli
Filmske komedije